.577 Nitro Express

.577 Nitro Express er en britisk storviltpatron utviklet av Sir Samuel Baker for Holland & Holland i 1898. Slagkraften i patronen gjør at den kun blir brukt til å jakte storvilt som elefant og neshorn.

Patronen er essensielt den eldre .577 Express for svartkrutt, ladet om til nitrocellulose, en type røyksvakt krutt. Det er dette som har gitt nitro i navnet. Ordet express kommer fra patrontyper ment for bruk i bakladere og dobbeltrifler ment på jakt på store og farlige dyr i det Britiske imperiet.

Expresspatronene hadde en kulediameteren lik den eldre britiske millitærpatronen .577 Snider, men med en adskillig lengre hylse, noe som gav høyere hastighet på prosjektilet og derved større anslagsenergi. Ved innføring av røyksvakt krutt som standard, ble disse patronene oppdatert til det nye drivmiddelet.

577 Nitro Express